କଳାହାଣ୍ଡିଃ କର୍ଲାପାଟରେ ହାତୀ ମୃତ୍ୟୁର କାରଣ ଖୋଜା । ଅଭୟାରଣ୍ୟ ଯାଇ ଘଟଣାର ଅନୁଧ୍ୟାନ କରୁଛି ୩ ଜଣିଆ କେନ୍ଦ୍ରୀୟ ବିଶେଷଜ୍ଞ ଦଳ । ଟିମରେ ଡଃ. କରିକାଲନ ମାଥେସ- ବୈଜ୍ଞାନିକ ସେଣ୍ଟର ଅଫ ୱାଇର୍ଲ୍ଡ ଲାଇଫ, ଡଃ.ପି.ପି ପଣ୍ଡା- କୋର୍ଡିନେଟର ନ୍ୟାସନାଲ ଏଲିଫେଣ୍ଟ ସେଣ୍ଟର, ପ୍ରୋଫେସର ଡଃ. ନିରଞ୍ଜନ ସାହୁ ରହିଛନ୍ତି । କର୍ଲାପାଟ ଅଭୟାରଣ୍ୟ ରେ ୧୪ ଦିନ ମଧ୍ୟରେ ୬ଟି ହାତୀର ମୃତ୍ୟୁ ହୋଇଛି । ହାତୀ ମୃତ୍ୟୁର କାରଣ ହ୍ୟୁମରେଜିକ ସେଫ୍ଟିସେମିଆ ବା ସାହାଣ ରୋଗ ବୋଲି କୁହାଯାଉଛି ।\nତେବେ ଏହି ରୋଗ ହାତୀଙ୍କୁ କିପରି ସଂକ୍ରମିତ ହେଲା ତାହାର ଯାଞ୍ଚ କରୁଛି କେନ୍ଦ୍ରୀୟ ଟିମ୍ । ଗତକାଲି ଦଳ ଭବାନୀପାଟଣାରେ ପହଞ୍ଚିବା ପରେ ପ୍ରଥମେ ଆରସିସିଏଫ ସୁଦୀପ୍ତ ଦାସ ଓ ବିଭାଗର ଅନ୍ୟ ଅଧିକାରୀଙ୍କ ସହ ଆଲୋଚନା କରିଥିଲେ । ଆଜି ଅଭୟାରଣ୍ୟ ଯାଇ ଘଟଣାର ଅନୁଧ୍ୟାନ କରୁଛି ୩ ଜଣିଆ କେନ୍ଦ୍ରୀୟ ବିଶେଷଜ୍ଞ ଦଳ ।
